Peristaltika
Peristaltika (grč. peristelein = (za)motati se + peri = oko + stelein = privući se, sastaviti) je radijalno simetrično kontrahiranje i opuštanje mišića koje se širi u talasu niz cijev, u anterogradnom smjeru. U većem dijelu probavnog trakta kao što je ljudski gastrointestinalni trakt, u tkivu glatkog mišića sukcesivno se stvaraju peristaltički talasi, koji pokreće grudvu hrane (zvanu bolus dok je u jednjaku i gornjem gastrointestinalnom traktu i kaše u želucu) duž trakta. Peristaltično kretanje uključuje opuštanje kružnih glatkih mišića, zatim njihovu kontrakciju iza žvakanog materijala kako bi se spriječilo da se kreće unazad, zatim uzdužnu kontrakciju da bi je gurnuo naprijed. Sličan mehanizam kišne gliste koriste za pokretanje lokomocije, a i neke savremene mašine oponašaju ovaj model.